Uruzinduko rwa Col Karegeya mu Bwongereza ruhangayikishije Kagame

Patrick Karegeya arashishikariza abanyarwanda kwigobotora Kagame. Uruzinduko rwa Col Karegeya mu Bwongereza ni kimwe mu bimenyetso bigaragaza ko amahanga arambiwe ikinyoma cya Leta ya Kagame Mu minsi ishize, umwe mu bayobozi bari inkoramutima za Perezida Kagame akaba yaranabaye maneko we mukuru igihe kinini Col Patrick Karegeya agiriye uruzinduko mu gihugu cy’Ubwongereza kivugwa ko ari inshuti-magara y’u Rwanda. Uruzinduko rwa Col Karegeya mu bwongereza rukaba rwaravugishije amangambure bagenzi be b’i Kigali kugeza aho umuvugizi wa gisirikare abivugana agahinda kuri radio BBC Gahuzamiryango.gahuzamiryango Abakurikiranira hafi ibya politiki basanga uruzinduko rwa Karegeya mu Bwongereza ari kimwe mu bimenyetso bigaragaza ko amahanga agenda atahura ko bya birego Leta y’i Kigali igenda ishyira ku batavuga rumwe nayo baba abayihunze cyangwa abakiri mu gihungu ko ari ibinyoma. Twabibutsa ko nyuma y’ihunga rya Gen Kayumba muri Afurika y’epfo Leta ya Kagame yahise itangaza ko Gen Kayumba na Col Karegeya aribo bari inyuma y’abatera ibisasu kandi isaba Leta y’Afurika y’epfo cyangwa amahanga kwihutira guta muri yombi abo bagabo babiri kubera gukora ibikorwa byitera bwoba. Amakuru atugeraho akaba avuga ko kugeza ubu yaba leta y’Afurika y’epfo cyangwa Ubwongereza batigeze baha agaciro ibyo birego mu gihe ubundi ibyo bihugu biza ku isonga mu guhana icyaha cyitera bwoba “terrorism”. Iki kikaba ari ikimenyetso gikomeye gishimangira ko ibihugu bimaze gutahura ko ibirego Leta ya Kagame irega abatavuga rumwe nayo ari ibihimbano, bigamije kubirenza ikoresheje iyo nzira yo kubashinja iterabwoba.the new times rwanda Hagati aho abasivili bakomeje guhitanwa n’ibisasu bigamije gushaka ibimenyetso bishinja abatavuga rumwe na Kagame iterabwoba. Umwe mu bahanga twaganiriye yaduhaye urugero rw’ukuntu ibisasu bikimara guhitana abantu muri Uganda, Leta ya Obama yahise ibyamagana n’andi mahanga menshi yoherereza Perezida Museveni hamwe n’abaturage b’igihugu cya Uganda ubutumwa bw’akababaro, ndetse bahita bohereza urwego rukuru rwa maneko muri Amerika FBI gufasha inzego z’umutekano za Uganda muri iryo perereza. Mu Rwanda ho siko bimeze kuko kugeza magingo aya, ibihugu by’amahanga ntibirashyira ahagaragara igitekerezo cyabyo, cyangwa se ngo ahaguruke arwanye ku mugaragaro kiriya gikorwa gikomeje guhitana inzirakarengane bisobanura ko nabyo bishobora kuba bimaze kubona ukuri ku muntu uri inyuma y’iyicwa ry’inzirakarengane mu izina ryo gushinja iterabwoba abatavuga rumwe na Leta ya Kagame. Kuba kugeza ubu leta ya FPR irega buri muhisi n’umugenzi gutera ibisasu ikaba ishingira gusa kubatavuga rumwe n’ubutegetsi bwayo, ni ikimenyetso kigaragaza ko ibyo bisasu bishakisha abantu bamwe kandi ugasanga na Leta y’i Kigali ibikorana ubwoba bwinshi ku buryo imaze kugeraho ibeshya abantu umubare w’abantu bahitanywe n’ibisasu ikawugira muto mu gihe itangazamakuru cyangwa abaturage baba bazi ukuri kw’abantu babo bakomeretse cyangwa bahitanywe n’ibyo bisasu.bbc kinyarwanda Twabibutsa ko imiryango y’abatavuga rumwe na Leta ya Kagame nk’uko twabitangaje mu makuru yacu ashyushye ubu nayo yatangiye kwibasirwa mu Rwanda hitwajwe ubufatanya cyaha mu gutera ibisasu. Umwe uherutse gufungwa akaba ari murumuna wa Gen Kayumba, Lt Col Rugigana Ngabo yafashwe kuwa gatanu ku itariki ya 20 Kanama 2010.